Mathieu Garon

| Mathieu Garon |
| --- | --- |

Henkilötiedot
Syntynyt: 9. tammikuuta 1978 (ikä 46) Chandler, Quebec, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  oikea
Pituus:  186 cm
Paino:  87 kg
Pelaajaura
Pääsarjaura:  1998–2014
Seurat:  Fredericton Canadiens (AHL),   Quebec Citadelles (AHL),   Montreal Canadiens (NHL),   Hamilton Bulldogs (AHL),   Manchester Monarchs (AHL),   Los Angeles Kings (NHL),   Edmonton Oilers (NHL),   Pittsburgh Penguins (NHL),   Columbus Blue Jackets (NHL),   Tampa Bay Lightning (NHL),   Avangard Omsk (KHL)
NHL-varaus:  44. varaus, 1996 Montreal Canadiens
  [ Muokkaa Wikidatassa ]   
| Mitalit> Maa:   Kanada.Miesten jääkiekko.MM-jääkiekko  | Mitalit> Maa:   Kanada.Miesten jääkiekko.MM-jääkiekko  | Mitalit> Maa:   Kanada.Miesten jääkiekko.MM-jääkiekko  | Maa:   Kanada> Miesten jääkiekko. |
| --- | --- | --- | --- |
|  Hopeaa | Kanada 2008 | jääkiekko |  |
| Stanley Cup  |
| --- | --- | --- |
|  | Pittsburgh Penguins | 2009  |
Mathieu Garon (s. 9. tammikuuta 1978 Chandler, Quebec, Kanada) on kanadalainen uransa lopettanut jääkiekkomaalivahti.
Garon oli nuorena todella lupaava maalivahti. Hänet valittiin tulokaskaudellaan 1995–1996 QMJHL:ssa Victoriaville Tigresissä sarjan tulokkaiden tähdistökentälliseen ja parhaaksi puolustuspään tulokkaaksi. Montreal Canadiens varasi  Garonin NHL:ään vuonna 1996 varausnumerolla 44. Garon pelasi QMJHL-juniorisarjassa yhteensä kolme kautta. Viimeisellä kaudellaan hänet valittiin koko Kanadan juniorisarjojen parhaaksi maalivahdiksi ja tähdistökentälliseen.
Hän liittyi Montrealin organisaatioon kaudella 1998–1999, mutta pelasi tuolloin vielä AHL-liigan Fredericton Canadiensissa. Vasta kaudella 2000–2001 Garon teki NHL-debyyttinsä. Pääosa ajasta kului kuitenkin edelleen AHL-liigassa Quebec Citadellesissa ja Hamilton Bulldogsissa. Kaudella 2003–2004 Garon nousi Montrealin vakiokokoonpanoon, mutta kaupattiin kesken kauden Los Angeles Kingsiin vahindossa Radek Bonkiin ja ranskalaismaalivahti Cristobal Huet'hin .
Viiden Montrealissa vietetyn vuoden aikana hän pelasi ainoastaan 43 ottelua NHL:ssä. NHL:n työsulun aikana kaudella 2004–2005 Garon pelasi AHL-liigassa Manchester Monarchsien riveissä. Työsulun päätyttyä Garon nousi Los Angelesin ykkösvahdiksi. Kahden Kings-kauden jälkeen Garon teki kaksivuotisen sopimuksen Edmonton Oilersin kanssa . Garon ohitti Edmontonissa Dwayne Rolosonin joukkueen ykkösmaalivahtina kaudella 2007–2008. Roloson otti jälleen seuraavalla kaudella kuitenkin ykkösmaalivahdin aseman Garonilta. Edmonton kauppasi Garonin lopulta kauden 2008–2009 aikana Pittsburgh Penguinsiin vaihdossa Dany Sabouriniin, Ryan Stoneen ja neljännen kierroksen varausvuoroon varaustilaisuudessa 2011.
Garon pelasi Pittsburghissa vain kauden 2008–2009, mutta hän oli mukana myös voittamassa Stanley Cupia joukkueessa. Kauden jälkeen hän teki kahden vuoden sopimuksen Columbus Blue Jacketsin kanssa. Garon pelasi Blue Jacketsissa kaksi kautta ja teki kesällä 2011 kaksivuotisen sopimuksen Tampa Bay Lightningin kanssa.
Garon pelasi nuorten MM-kilpailuissa 1998. Ensimmäisen kerran miesten arvoturnauksessa hän pelasi MM-kilpailuissa 2008, jolloin hän oli mukana voittamassa Kanadan joukkueessa MM-hopeaa.